AndreaBozzo/ceres-open-data-index huggingface dataset:
Helsingin Seudun Liikenteen (HSL) Reittiopas API

Helsingin seudun liikenne (HSL) tuottaa Helsingin, Espoon, Kauniaisten, Vantaan, Keravan, Kirkkonummen, Sipoon, Tuusulan ja Siuntion joukkoliikenteen matkustajainformaation. Kaikille avoimien rajapintojen kautta on mahdollista hakea joukkoliikenteen reittejä, linjoja, aikatauluja ja ajoneuvojen sijainteja.

[Reittioppaan](https://www.hsl.fi/) rajapinnat tarjoavat reititykseen, geokoodaukseen, kartta-aineistoon sekä paikannukseen liittyvää dataa useamman API:n kautta. Tarjolla olevat rajapinnat:

- Reititys-API: Reititys-, linjasto- ja aikataulukyselyt joko [GraphQL-API:n](http://graphql.org/) tai [REST](https://en.wikipedia.org/wiki/Representational_state_transfer)-rajapinnan avulla
- Geokoodaus-API: [Pelias](http://pelias.io/) [REST](https://en.wikipedia.org/wiki/Representational_state_transfer)-rajapinnan avulla
- Kartta-API: HSL:n taustakartta TMS-palveluna ([Tile Map Service](https://wiki.osgeo.org/wiki/Tile_Map_Service_Specification)) sekä erilaiset joukkoliikenneaiheiset kohdetasot (mm. matkakortin myyntipisteet, kaupunkipyöräasemat & liityntäpysäköintipaikat) [Mapboxin vektoritiili](https://www.mapbox.com/vector-tiles/specification/)-palveluina.
- Reaaliaika-API: [GTFS-RT](https://developers.google.com/transit/gtfs-realtime/) ja [MQTT](http://mqtt.org/)-syötteiden avulla

Rajapinnan käyttö vaatii tunnistautumisen eli API-avaimen käyttöä. Lisätietoa ja ohjeet API-avaimen hankkimiseen [Digitransitin sivuilla](https://digitransit.fi/en/developers/api-registration/).

Lisätietoja: [digitransit.fi](https://digitransit.fi/)

Joukkoliikenneverkon data päivitetään HSL:n joukkoliikennerekisteristä reittioppaan taustajärjestelmiin päivittäin. OpenStreetMapin data päivitetään reitityksen, geokoodauksen ja taustakartan osalta reittioppaaseen niin ikään päivittäin. Taustakartan osalta tulokset kuitenkin näkyvät käyttäjille noin viikon viivellä erilaisista välimuistiasetuksista johtuen.

##Joukkoliikennelinjasto & aikataulut (GTFS)

HSL:n joukkoliikennerekisterin data kootaan päivittäin [GTFS](https://developers.google.com/transit/gtfs/)-muotoon. Tähän poimintaan otetaan mukaan kaikki joukkoliikennereitit, joilla on voimassaoleva aikataulu. Poiminnan aikaikkuna on kulloinkin kolme kuukautta poimintaviikon alusta eteenpäin.

##Liikennetiedotteet

Tietoa ajamattomista vuoroista löytyy yllämainituista reittioppaan rajapinnoista esim. reititys-APIn disruption-info & reaaliaika-APIn service-alerts.

Tags: joukkoliikenne, junat, liikenne, linja-autoliikenne, linja-autot, metro, raitiovaunut
Organization: Helsingin seudun liikenne (HSL)
Espoon lukioiden yhteishaun tulokset

Excel-tiedostossa on Espoon suomen- ja ruotsinkielisen lukiokoulutuksen yhteishaun tulokset vuosina 2013-2022. Aineistossa on ensisijaiset hakijat, aloituspaikat sekä alimmat keskiarvot / pistemäärät.

Lähde: Opintopolku, Kouluta. Aineiston ylläpitäjä on Espoon sivistystoimen suomenkielisen opetuksen tulosyksikkö.

Vuodesta 2014 eteenpäin tiedot on saatavissa Opetushallituksen ylläpitämästä [Vipunen-palvelusta](https://vipunen.fi/).

Tags: koulutus, lukiot
Organization: Espoon kaupungin kasvun ja oppimisen toimiala
Auringon säteilyenergian määrä katoilla pääkaupunkiseudulla

Kartta-aineisto, joka kertoo pääkaupunkiseudun rakennusten katoille lasketun auringon säteilyenergian määrän. 

Auringon säteilyenergia on mallinnettu katoille 50 cm pikseleissä (kWh/m2/vuosi) käyttäen apuna kaupunkien pistepilviaineistoja. Pistepilviaineistot ovat Espoon osalta peräisin vuodelta 2013, Vantaan osalta vuodelta 2012 ja Helsingin osalta vuosilta 2008-2013. Mallinnuksessa on otettu huomioon suora ja pilvistä heijastunut säteily, katon muoto ja suunta, varjostukset rakennuksista ja puista sekä auringon asema eri vuorokauden- ja vuodenaikoina. 

Aineisto on valmistunut Decumanus-hankkeessa ja sen on tuottanut hankkeessa mukana oleva belgialainen paikkatietopalveluihin erikoistunut yritys Eurosense.​

Aineisto on julkaistu [HSY:n avoimen datan karttapalvelussa](https://kartta.hsy.fi/?zoomLevel=6&coord=25495997_6672199&mapLayers=27+88+rasteri,104+100+insolation_style&uuid=508752a1-2d1e-4011-a0f7-a96e857fff64&noSavedState=true&showIntro=false), josta sitä voi käydä katsomassa. Aineistoa ei voi ladata palvelusta, mutta sitä voi käyttää [avoimesta rajapinnasta](https://www.hsy.fi/ilmanlaatu-ja-ilmasto/paikkatiedot/avoin-data-rajapinnat/). 

Tarvittaessa dataa voi tiedustella myös sähköpostitse: avoindata(a)hsy.fi.

Organization: Helsingin seudun ympäristöpalvelut (HSY)
HelMet-kirjastojen aineistoluettelot

HelMet-kirjastojen aineistoluettelon tiedot koneluettavassa muodossa. Tietolähde sisältää noin 680 000 kirjan, levyn, nuotin ja muun kirjastosta löytyvän aineiston kuvailutiedot HelMet-järjestelmästä (Helsingin, Espoon, Vantaan ja Kauniaisten kaupunginkirjastot).

Uutta Helmet-aineistoluetteloa ei ole toistaiseksi saatavilla. Kansalliskirjaston [Finna-portaalissa](https://finna.fi/OrganisationInfo/Home?id=Helmet) on kuitenkin [avoin rajapinta](https://api.finna.fi/swagger-ui/?url=%2Fapi%2Fv1%3Fswagger), jonka kautta voi hakea Helmet-kirjastojen aineistotietoja.

Lisätietoja Finnan rajapinnasta: https://www.kiwi.fi/display/Finna/Finnan+avoin+rajapinta

Tags: aineistot, kirjastot, kirjat, kulttuuri, levyt, nuotit
Organization: Helsingin kulttuurin ja vapaa-ajan toimiala
Rovaniemen kaupungin kantakartta

Rovaniemen kaupungin ylläpitämä sijaintitarkka kaavan pohjakartta-aineisto, maastoa, rakennettua ympäristöä ja kiinteistöjaotusta kuvaavia tietoja. 

Aineisto tuotettu ilmakuvakartoituksella. 

Aineistoa ylläpidetään jatkuvasti.

Organization: Ulkoinen lähde: Paikkatietohakemisto
Salon opaskartta

Opaskartta on yleistetty karttatuote, jonka ylläpitomittakaava on 1:15 000. Opaskartan alue kattaa koko Salon alueen. Aineisto sisältää mm. seuraavat tiedot: nimistö, kadut, tiet ja rautatieyhteydet, julkiset rakennukset, asuinalueet, teollisuusalueet, metsä-, pelto- ja vesistöalueet sekä kunnan rajat. Aineistoa päivitetään ja ylläpidetään jatkuvasti. Aineiston koordinaatistojärjestelmä on ETRS-GK23.

Organization: Ulkoinen lähde: Paikkatietohakemisto
Sinisen kasvun toimijat Varsinais-Suomessa

"Sininen kasvu tarkoittaa pitkän aikavälin strategiaa, jolla tuetaan merialan kasvua kokonaisuutena. Strategian mukaan meret ja valtameret ovat tärkeitä Euroopan talouden moottoreita, ja niihin liittyy huomattava innovaatio- ja kasvupotentiaali. Sinisellä kasvulla edistetään EU:n yhdennetyn meripolitiikan puitteissa älykkääseen, kestävään ja osallistavaan kasvuun tähtäävän Eurooppa 2020 -strategian toteuttamista." Lähde: https://ec.europa.eu/maritimeaffairs/policy/blue_growth_fi

Aineisto sisältää seuraavat tiedot: Toimijan nimi, Toimija, Toimiala, Katuosoite, x_koord, y_koord, nettisivuosoite

Organization: Varsinais-Suomen liitto
Työpaikkaruudukko

Ruutukohtaista summatietoa työpaikkojen (henkilötyövuosia) ja toimipaikkojen määrästä Helsingin seudulla. Sisältää tietoa myös suurimmista toimialoista ja henkilöstömääristä.

Tiedot on laskettu HSY:n yritys- ja toimipaikka-aineistosta 250m * 250m ruutuihin. Aineistosta on poistettu tietosuojasyistä yksittäisiä yrityksiä/toimipaikkoja koskeva tiedot, sekä ilmoitettu arvolla -1 ruudut, joiden henkilöstömäärä on 3 tai alle. Lähtöaineistossa sijainnittomat kohteet on sijoitettu työpaikkaruudukossa kunnittain luokiteltuna merelle. Huom. Aineisto sisältää vain yritysten ja voittoa tavoittelemattomien yhteisöjen työpaikat, ei julkisen sektorin työ- tai toimipaikkoja.

Lähtötiedot päivittyvät takautuvasti kahden vuoden viiveellä, joten ajantasaisempaa tietoa ei voida tarjota. HSY:n yritys- ja toimipaikka-aineistojen alkuperäislähde on Tilastokeskuksen yritysrekisteri.

Organization: Helsingin seudun ympäristöpalvelut (HSY)
Suomen 3. Lintuatlas

Lintuatlasten tavoitteena on selvittää Suomen pesimälintulajien nykyiset levinneisyydet sekä tutkia lajien levinneisyyksien muutoksia. 3. Lintuatlaksessa lintulajien esiintymistieto kerättiin Yhtenäiskoordinaatiston mukaisista 10x10 km2 ruuduista koko Suomesta vuosina 2006–2010. 

Lintuatlaskartoitus on osa luonnon monimuotoisuuden seurantaa. Hankkeessa kerättyä uusinta tietoa pesimälinnustosta voidaan yhdistää Suomessa aiemmin kerättyyn mittavaan lintutietoon sekä muuhun ympäristötietoon. Erityisen tärkeän vertailuaineiston tässä hankkeessa muodostavat Suomessa aiemmin toteutetut kaksi lintuatlasta (ensimmäinen atlas 1974–79; Hyytiä ym. 1983 ja toinen atlas 1986–89; Väisänen ym. 1998). Lintuatlashanke perustui laaja-alaiseen yhteistyöhön linnustonseurantaa ja lintututkimusta harjoittavien laitosten, järjestöjen, tutkijoiden sekä harrastajien kesken. Linnut ovat eräs maamme parhaiten tunnetuista ja tutkituista eliöryhmistä, joita koskeva tietomme on kansainvälistä huipputasoa. Suomessa on lintututkijoiden lisäksi laaja, asiantunteva ja hyvin organisoitunut lintuharrastajakunta.

3. Lintuatlaksen tulosjulkaisu ja alkuperäiset aineistot ovat ladattavissa Lajitietokeskuksen sivuilta: https://laji.fi/about/5651

Luonnontieteellinen keskusmuseo on julkaissut 3. lintuatlaksen tuloksista kootun tietotuotteen myös rajapintapalveluna. INSPIRE-tietotuotteessa lintuatlaksen pesimävarmuusluokista saatu tieto on yhdistetty osoittamaan pesimälintulajien levinneisyyttä Suomessa. Lajikohtaisiin levinneisyyskarttoihin on laskettu mukaan ne Yhtenäiskoordinaatiston ruudut, joissa lajin kohdalla toteutuu pesimävarmuusluokat 2 – Mahdollinen pesintä, 3 – Todennäköinen pesintä tai 4 – Varma pesintä. Lisätietoa pesimävarmuusluokista: https://lintuatlas.fi/indeksit/

Organization: Ulkoinen lähde: Paikkatietohakemisto
Asukassaavutettavuus kävellen 2014

Turun kaupunkiseudun asukassaavutettavuus kävellen kevyen liikenteen verkkoa sekä tie- ja katuverkkoa pitkin. Saavutettavuus on laskettu eksponenttimuotoisena etäisyysfunktiona keskimääräisestä matkan pituudesta painotettuna väestötiheydellä. Analyysi on tehty OpenStreetMap-tieverkkoa ja yhdyskuntarakenteen seurantajärjestelmän (YKR) vuoden 2011 ruutuaineistoa hyväksikäyttäen. Tieverkolle on määritelty väylätyyppikohtaiset nopeudet ja ruutuaineistosta on haettu väestöntiheys.

Organization: Ulkoinen lähde: Paikkatietohakemisto
Vakka-Suomen soranottoalueiden kunnostustarve 2004-2007

Aineisto on tuotettu Vanhojen soranottoalueiden kunnostusprojektissa 2004-2007. Aineisto kuvaa alueen soranottokohteiden kunnostustarvetta ja kiireellisyyttä. Aineistosta on myös linkit toteutettujen kunnostushankkeiden kunnostusraportteihin.

Organization: Ulkoinen lähde: Paikkatietohakemisto
TEN-luokka

Aineisto ei ole mukana automaattisissa päivitysprosesseissa ja se saattaa sisältää vanhentunutta tietoa.

TEN-luokka-karttataso on Väyläviraston Rataverkon verkkoselostusta varten julkaistu aineisto, jossa esitetään se, kuuluuko rataosa kattavalle rataverkolla vai ydinverkolle. Aineisto on visualisoitu sen mukaan kummalle TEN-luokalle rataosuus kuuluu. Aineisto kattaa koko Suomen rataverkon.

Organization: Väylävirasto
Kauniaisten virastokartta

Kauniaisten kaupungin ylläpitämä vektorimuotoinen osoitekartta.
Viiva-aineisto johdetaan kantakartasta ja tekstit virastokartasta.
Aineiston ylläpito on jatkuvaa.
Aineisto sisältää kiinteistörajat ja -tunnukset, rakennukset, tieliikenneverkon sekä kadunnimet ja kiinteistöjen osoitenumerot.

Organization: Ulkoinen lähde: Paikkatietohakemisto
Kurikan ajantasa-asemakaava

Kurikan ajantasa-asemakaava on koostekartta hyväksytyistä ja lainvoiman saaneista asemakaavoista.
Aineisto on tuotettu lainvoimaisten asemakaavojen pohjalta ja sitä ylläpidetään vektorimuodossa Esri Shapefile -formaatissa. Aineistoa pääsee katselemaan Kurikan kaupungin karttapalvelusta, jossa se on yksi useista karttapalvelun muodostavista layereista.
Kaavan alkuperäinen suunnittelumittakaava on 1:1000.
Aineistojen päivitys ja ylläpito jatkuvaa.
Aineiston koordinaattijärjestelmä on ETRS-GK22. Korkeusjärjestelmä N2000.

Organization: Kurikan kaupunki
Tasoristeysonnettomuudet

Tasoristeysonnettomuudet-aineistossa esitetään tasoristeysten yhteydessä tapahtuneet onnettomuudet vuodesta 2000 vuoteen 2024. Aineistoa päivitetään kerran vuodessa.

Aineistossa ei näy niiden tasoristeysten onnettomuuksia, jotka eivät ole enää käytössä. Lisäksi vuodesta 2021 alkaen aineistossa esitetään vain valtion tasoristeyksissä tapahtuneet onnettomuudet. Näin ollen yksityisradoilla tapahtuneita onnettomuuksia ei ole vuodesta 2021 alkaen enää mukana aineistossa. Edellä mainituista syistä onnettomuuksien vuosittaiset määrät saattavat erota siitä, mitä Väyläviraston verkkosivuille on kirjattu: https://vayla.fi/vaylista/aineistot/tilastot/ratatilastot/tasoristeysonnettomuudet

Organization: Väylävirasto
Ilmakuvakartoitus ihmispaineista 2020

Ilmakuvakartoitus ihmispaineista Suomen rannikon merialueilla. Aineisto sisältää seuraavat ihmispaineiden tyypit: 1. Potentiaalinen ruoppaus tai niitto, pieni 2. Potentiaalinen ruoppaus tai niitto, keskikokoinen (Minimi n. 20m kokoluokkaa) 3. Potentiaalinen ruoppaus tai niitto, suuri (pienvenesataman kokoluokkaa tai suurempi ruoppausalue) 4. Laituri, pieni (alle 10 m eli pääasiallisesti yksityiset pienet ”kyhäelmät” sekä vene- että uimalaiturit) 5. Laituri, iso (yli 10 m eli pääasiallisesti useiden veneiden isommat laiturit, kuten pienvenesatamien laiturit) 6. Aallonmurtaja, pieni (alle 20 m eli pääasiallisesti yksityiset pienet ”kyhäelmät”) 7. Aallonmurtaja, iso (yli 20 m) 8. Pienvenesatama 9. Kaupallinen / Suurten alusten satama 10. Silta (silta, jonka koko pituudelta vesi pääsee virtaamaan/vaihtumaan ali) 11. Silta, ei läpivirtausta (esim. pengertiesilta, jossa veden virtaus rajoittunut) 12. Makean veden purkautumiselle altistunut alue (esim. ojan suisto tms.; kartoitettu visuaalisesti ja sisältää päällekkäisyyksiä luokkien 18 ja 19 kanssa.) 13. Aallonmurtaja, jonka päällä/yhteydessä laituri 14. Rantarakennus (vesirajassa kiinni oleva rakennus eli esim. venevaja, kalastusmaja, rantasauna jne.) 15. Muu ihmisrakennelma- tai toiminta (kaikki muu yo. ja ao. kategorioihin kuulumaton) 16. Kalankasvattamo (kassi/syöttöautomaatti tms.) 17. Rakennettu tai pengerretty ranta 18. Makean veden purkauspiste, iso (SYKE:n uomaverkostodata: Rantaviiva 1:10 000 ja uomaverkosto) 19. Makean veden purkauspiste, pieni (SYKE:n jokiviivadata: Rantaviiva 1:10 000 ja uomaverkosto) 20. Hylätty alus/laiva (ts. hylky)

Menetelmä: Ihmispaineet on kartoitettu Maanmittauslaitoksen ortoilmakuvista useamman kartoittajan toimesta ja ne perustavat ilmakuvien visuaaliseen tarkasteluun. Ilmakuvat ovat pääosin vuosilta 2018-2019.
Koordinaattijärjestelmä: GCS WGS 1984
Päivämäärä: 3.3.2020
Viittaussuositus aineistolle: Sahla, M., Turkia, T., Nieminen, A., Räsänen, T., Haapamäki, J. ja Hoikkala, J., Suominen, F., Kantanen, J. 2020. Ilmakuvakartoitus ihmispaineista Suomen rannikon merialueilla. Meriluonnonsuojelu, Luontopalvelut, Metsähallitus.

Organization: Ulkoinen lähde: Paikkatietohakemisto
Uudenmaan 2. vaihemaakuntakaava

Uudenmaan 2. vaihemaakuntakaava uudistaa, täydentää ja tarkistaa voimassa olevia Uudenmaan ja Itä-Uudenmaan maakuntakaavoja. Määrittelemme siinä maakunnan kasvun suunnat pitkälle tulevaisuuteen.

Tämä on ensimmäinen maakuntakaava, joka kattaa vuoden 2011 alussa yhdistyneen laajan 26 kunnan alueen.

Vaihekaavan tärkeimpiä ratkaisuja ovat
-toimiva ja kestävä yhdyskuntarakenne
-rakennetta tukeva liikennejärjestelmä
-kaupan palveluverkko
-maakunnallinen kyläverkko.


Ympäristöministeriö vahvisti 2. vaihemaakuntakaavan 30.10.2014. Vahvistamatta jäivät Tuusulan Rykmentinpuiston taajamatoimintojen alue, Kivinokan virkistysalueen muuttaminen taajamatoimintojen alueeksi sekä Lapinjärven valtakunnallisesti merkittävälle rakennetun kulttuuriympäristön alueelle osoitettu taajamatoimintojen alue.

Uudenmaan 2. vaihemaakuntakaavan merkinnät ovat kumottu kokonaisuudessaan myöhemmin vahvistettujen maakuntakaavojen myötä. Katso ajantasainen kaavatilanne Uudenmaan liiton kotisivuilta.

Organization: Uudenmaan liitto
Luotsinkohtauspaikka

Sisältää pistemäisen aineiston luotsinkohtauspaikoista. Luotsinkohtauspaikka on luotsattavaksi väyläksi määrätyn väylän avomeren puoleisessa päässä tai väylällä oleva karttaan merkitty alue, jossa luotsi nousee alukseen tai poistuu aluksesta tai jossa vaihdetaan luotsia. 

(tekninen nimi PilotBoardingPlace_P)

Organization: Liikenne- ja viestintävirasto Traficom
Monilähteisen valtakunnan metsien inventoinnin (MVMI) kartta-aineisto 2009

Metsäntutkimuslaitos (Metla) kehitti niin sanotun valtakunnan metsien
monilähteisen inventoinnin (MVMI) ja otti sen käyttöön vuonna
1990. Maastotietojen, satelliittikuvien ja muun numeerisen paikkatiedon avulla
tuotetaan kuntakohtaiset metsävara-arviot ja karttamuotoisia
metsävaratietoja. Suurimpaan osaan maata on tuotettu 5 kattavaa
karttateemajoukkoa ja Lappiin 4. Uusimmassa, vuoden 2009 inventoinnissa on 43
teemaa, puutavaralajitilavuuksien lisäksi puulajeittaiset ja
puusto-ositeittaiset biomassat. Ensimmäinen koko maan tuote valmistettiin
vuosina 1990-1994; uusimmat ovat vuosilta 2005, 2007 ja 2009. MVMI 2011
valmistuu alkuvuonna 2013. Ensimmäisessä vaiheessa vapaassa jakelussa ovat
vuoden 2009 karttamuotoiset tulokset. Jatkossa uudet teemat tuotetaan yhden
tai kahden vuoden välein. Metla on päättänyt laittaa karttamuotoisetteemat
avoimesti jaettavaksi. Aineisto on rasterimuodossa, 20mx20m hilassa
ETRS-TM35FIN-koordinaattijärjestelmässä ja kattaa metsätalouden maan
(VMI-maaluokista metsä-, kitu- ja joutomaan). Tässä aineistossa muu maa ja
vesialueet on rajattu pois käyttäen maastotietokannan elementtejä, jotka
lähinnä vastaavat VMI:n muita maaluokkia. Aineistojen latauspalvelu on
osoitteessa http://kartta.luke.fi/

Organization: Ulkoinen lähde: Paikkatietohakemisto
Helsingin kaupungin yleiskaava

Helsingin kaupungin yleiskaava on yleispiirteinen suunnitelma, johon sisältyy myös kaupungin osayleiskaavat ja osayleiskaavahakemistokartta.  Yleiskaavassa varataan alueita mm. asumisen, työpaikkojen, liikenteen, luonnonsuojelun ja virkistyksen tarpeisiin. Yleiskaava esitetään kartalla, ja siihen kuuluvat lisäksi kaavamerkinnät ja -määräykset sekä kaavaselostus. 
Yleiskaavoituksen tehtävä on kaupungin tai sen osan yhdyskuntarakenteen ja maankäytön yleispiirteinen ohjaaminen, toimintojen sijoittaminen ja yhteen sovittaminen. Yleiskaavoituksella myös ohjataan asemakaavoitusta. Yleiskaavassa osoitetaan kunnan pitkän aikavälin maankäyttöratkaisut ja osoitetaan aluevaraukset mm. tuleville asuntoalueille, palveluille, yritystoiminnalle, liikenteelle sekä maankäyttöä rajoittavat varaukset, kuten virkistys- ja suojelu- sekä kulttuurihistoriallisesti merkittävät alueet. Yleiskaavan hyväksyy kaupunginvaltuusto.
Helsingissä on voimassa koko kaupungin kattavan Yleiskaava 2002 lisäksi Helsingin maanalainen yleiskaava sekä osayleiskaavoja: Saariston ja merialueen osayleiskaava (10350); Itä-Jollaksen osayleiskaava (10541); Jätkäsaaren osayleiskaava (11350); Keski-Pasilan osayleiskaava (11356); Kuninkaantammen osayleiskaava (11640); Sörnäistenrannan ja Hermanninrannan osayleiskaava (11650); Kruunuvuorenrannan osayleiskaava (11756) sekä Pohjois-Haagan itäosan osayleiskaava (12199).

Aineisto on saatavilla WMS- ja WFS-rajapintapalvelusta tasonimillä

Yleiskaava_2002 (vain WMS)
Yleiskaava_2002 (vain WMS)
Yleiskaava_2002_ruotsinkielinen (vain WMS)
Osayleiskaava_10350 (vain WMS)
Osayleiskaava_10541 (vain WMS)
Osayleiskaava_11350 (vain WMS)
Osayleiskaava_11356 (vain WMS)
Osayleiskaava_11640 (vain WMS)
Osayleiskaava_11650 (vain WMS)
Osayleiskaava_11756 (vain WMS)
Osayleiskaava_12199 (vain WMS)
Osayleiskaavahakemisto_alue

Organization: Ulkoinen lähde: Paikkatietohakemisto
Varsinais-Suomen Senaatin kartat

Venäläisten sotilasviranomaisten tekemiä topografikarttoja, jotka on kuvattu ja oikaistu. Aineisto kattaa pääasiassa Salon seutukunnan. Alkuperäinen kartoitus tapahtui vuosina 1886-1914 lähinnä sotilaallisiin tarkoituksiin. Kartan projektio oli polyedriprojektio eli monisuunnikasprojektio ja mittakaava 1:21 000 (ns. puolen virstan kartta, jossa yksi tuuma kartalla vastaa puolta virstaa maastossa eli 533 m:ä). Alkuperäiset senaatin kartat on skannattu Lounais-Suomen ympäristökeskuksessa ja oikaistu yhtenäiskoordinaatistoon osittain Lounais-Suomen ympäristökeskuksessa ja osittain Varsinais-Suomen liitossa.

Organization: Ulkoinen lähde: Paikkatietohakemisto
Monilähteisen valtakunnan metsien inventoinnin (MVMI) kartta-aineisto 2021

Metsäntutkimuslaitos (Metla) kehitti niin sanotun valtakunnan metsien monilähteisen inventoinnin (MVMI) ja otti sen käyttöön vuonna 1990. Maastotietojen, satelliittikuvien ja muun numeerisen paikkatiedon avulla tuotetaan kuntakohtaiset metsävara-arviot ja karttamuotoisia metsävaratietoja. Suurimpaan osaan maata on tuotettu 10 kattavaa karttateemajoukkoa ja Lappiin 9. Uusimmassa, vuoden 2021 inventoinnissa
on 45 teemaa, puutavaralajitilavuuksien lisäksi puulajeittaiset ja puusto-ositteittaiset biomassat. Ensimmäinen koko maan tuote valmistettiin vuosina 1990-1994; uusimmat ovat vuosilta 2005, 2007, 2009, 2011, 2013, 2015, 2017, 2019 ja 2021. Metla päätti marraskuussa 2012 laittaa vuoden 2009 karttamuotoiset teemat avoimesti jaettavaksi ja vuoden 2021 tulokset ovat kuudes vapaaseen jakeluun tuleva ja viides Luonnovarakeskuksen tuottama karttajoukko. Jatkossa uudet teemat tuotetaan yhden tai kahden vuoden välein. Karttamuotoiset aineistot ovat rasterimuodossa, aiemmin 20m x 20m hilassa ja nyt 16m x 16m hilassa ETRS-TM35FIN-koordinaattijärjestelmässä. Aineistot kattavat metsätalouden maan (VMI-maaluokista metsä-, kitu- ja joutomaan). Tässä aineistossa muu maa ja vesialueet on rajattu pois käyttäen maastotietokannan elementtejä, jotka lähinnä vastaavat VMI:n muita maaluokkia kuin metsä-, kitu- ja joutomaata. Aineistojen latauspalvelu on osoitteessa http://kartta.luke.fi/

Organization: Ulkoinen lähde: Paikkatietohakemisto
Potentiaaliset ruoppauspaikat 2007

Aineisto on paikkatietomallinnusten avulla tuotettu arvio paikoista, jotka muita alueita todennäköisemmin ovat ruoppaustoiminnan kohteena lähellä sijaitsevien rantarakennusten, laivaväylien tai satamien vuoksi.  Saadut tulokset on esitetty polygonimuodossa. Aineiston on tuottanut Metsähallitus (2007) ja se on koostettu Interreg IIIB -rahoitteisen BALANCE-projektin yhteydessä.

Organization: Ulkoinen lähde: Paikkatietohakemisto
Paaluperustukset

Velho-järjestelmän Paaluperustukset-kohdeluokka kuuluu Rakennerekisterin Alusrakenne-tietokokonaisuuden alle. Paaluperustukset-kohdeluokan tiedot ovat sijainneet Tierekisterissä TL 171 Pohjanvahvistukset ja pohjarakenteet -tietolajin alla. Ominaisuustietokuvaukset ja kohdeluokan vastaavuus suhteessa Tierekisterin tietolajiin löytyy täältä https://ohje.velho.vaylapilvi.fi/tietokuvaus/#Ominaisuustietokuvaukset. Aineisto kattaa Väyläviraston ylläpitämän maantieverkon.

Organization: Väylävirasto
Suojeltu rakennusperintö (Rakennusperintörekisteri)

Museoviraston tuottama rakennusperintöaineisto sisältää Asetuksella 480/85, Kirkkolailla (1054/1993), Lailla ortodoksisesta kirkosta (985/2006) sekä ns. Rautatiesopimuksella (1998) suojellut kohteet ja niihin kuuluvat rakennukset. Kirkkolailla ja Lailla ortodokisesta kirkosta suojelluista kohteista mukana ovat vain ennen vuotta 1917 rakennetut kirkkorakennukset, eivät mahdolliset muut rakennukset kuten tapulit tai hautakappelit. 

Aineistosta on luotu erilaisia tietotuotteita. Museoviraston internetsivuilta ladattavissa "Suunnittelijan" tai Inspire-aineistoissa ei ole mukana kohteita, jotka on suojeltu lailla rakennusperinnön  suojelemisesta (tai vanhalla rakennussuojelulailla), koska ko. suojelutietojen ylläpito kuuluu ympäristöhallinnolle. Nämä kohteet on kuitenkin mukana aineistosta tehdyssä wms-rajapinnassa (ja mm. Paikkatietoikkunassa).

Aineisto ei sisällä kaavoissa suojeltuja rakennuksia tai alueita. 

Kirkkolailla suojelluista kirkoista vastaava organisaatio on Kirkkohallitus. Lailla ortodoksisesta kirkosta suojelluista kirkoista vastaava organisaatio on Kirkollishallitus.

Rakennukset on paikannettu pistemäisinä, mahdolliset suojelualueet polygoneina.

Aineistoista on laadittu kolme eri laajuista tietotuotetta (Inspire, suunnittelijan aineisto ja tutkijan aineisto).

Organization: Museovirasto